लोकसभा चुनाव में करारी हार के बाद कांग्रेस के अंदर सियासी उथल-पुथल मच गई है| पार्टी अध्यक्ष राहुल गांधी (Rahul Gandhi) इस्तीफा देने की बात पर अड़े हैं | हालांकि कांग्रेस के पदाधिकारियों और कार्यकर्ताओं द्वारा उन्हें मनाने का काफी प्रयास किया गया, परन्तु अब लग रहा है कि वे ठान चुके हैं कि पद पर रहना ही नहीं है, इसी के मद्देनज़र अब कांग्रेस के अध्यक्ष पद के लिए दावेदारों की तलाश की जा रही है | इन सभी दावेदारों में मप्र के पूर्व सांसद ज्योतिरादित्य सिंधिया का नाम सबसे आगे माना जा रहा है |